《秀亭秋怀十五首》
元代·方回

一室局户牖，古籍勤讨删。
郁郁忽不乐，扶杖登东山。
莽苍何所极，秋色天地间。
我欲出尘世，黄鹤无由攀。
忧端从空来，嵂矹未易宜。
意阔步武窄，四顾尽险艰。
不如复我所，陶此灵府闲。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。